**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„****DĖL VIEŠOSIOS ĮSTAIGOS LAZDIJŲ ŠVIETIMO CENTRO PAREIGYBIŲ SKAIČIAUS IR ETATINIŲ DARBUOTOJŲ PAREIGYBIŲ SĄRAŠO PATVIRTINIMO“**

**AIŠKINAMASIS RAŠTAS**

2022-05-16

Lazdijų rajono savivaldybės tarybos sprendimo projektas „Dėl viešosios įstaigos Lazdijų švietimo centro pareigybių skaičiaus ir etatinių darbuotojų pareigybių sąrašo patvirtinimo“ parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi ir 18 straipsnio 1 dalimi, Lietuvos Respublikos viešųjų įstaigų įstatymo 10 straipsnio 1 dalies 16 punktu ir 8 dalimi, viešosios įstaigos Lazdijų švietimo centro įstatų, patvirtintų Lazdijų rajono savivaldybės tarybos 2013 m. kovo 29 d. sprendimu Nr. [5TS-684](http://dvs.lazdijai.lt:8008/document/47475) „Dėl VšĮ Lazdijų švietimo centro įstatų pakeitimo ir patvirtinimo“, 46.4 ir 46.19 papunkčiais, Lazdijų rajono savivaldybės tarybos 2022 m. balandžio 14 d. sprendimu Nr. [5TS-1060](http://dvs.lazdijai.lt:8008/document/63742) „Dėl patalpų panaudos viešajai įstaigai Lazdijų švietimo centrui“ bei atsižvelgiant į viešosios įstaigos Lazdijų švietimo centro 2022 m. gegužės 16 d. raštą Nr. LŠCV2-127 „Dėl naujų etatų steigimo“.

**Sprendimo projekto tikslas** – padidinti viešosios įstaigos Lazdijų švietimo centro pareigybių skaičių, papildant 3 naujomis pareigybėmis: veiklų organizatorius (1 etatas), švietimo pagalbos specialistas (1 etatas), valytojas (1 etatas), siekiant naujose 303,48 kv. m ploto Šeimos centro patalpose (adresas: Ateities g. 6, Veisiejai) organizuoti edukacines veiklas, teikti psichologinę, socialinę pedagoginę, informacinę, konsultacinę ir specialiąją pedagoginę pagalbą vaikams, šeimoms, pedagoginiams darbuotojams ir kitoms socialinėms grupėms. Naujos pareigybės įgalintų Šeimos centrą būti atviru ne tik darbo dienomis, bet ir vakarais bei savaitgaliais.

**Neigiamų pasekmių nenumatoma.**

**Parengtas sprendimo projektas neprieštarauja galiojantiems teisės aktams.**

**Dėl sprendimo projekto pastabų ir pasiūlymų negauta.**

Sprendimo projektą parengė Lazdijų rajono savivaldybės administracijos Švietimo, kultūros ir sporto skyriaus vyr. specialistė Jūratė Jasiulevičienė.

Vyr. specialistė Jūratė Jasiulevičienė